OPĆINA DUGI RAT ŠIFRA DJEL.: 8411

21 315 DUGI RAT ŠIFRA ŽUPANIJE: 409

POLJIČKA CESTA 133 ŠIFRA OPĆINE: 100

OIB: 70748151333 RAZDOBLJE: 2018-12

MAT. BR.: 02542455

BR. RKP-a: 30613

RAZINA FIN. IZVJ.: 22

BILJEŠKE UZ

FINANCIJSKE IZVJEŠTAJE ZA 2018. GODINU

OBRAZAC PR-RAS

Kako su se prihodi uglavnom na svim stavkama ostvarili u skladu s planom, istaknut ćemo samo

AOP 022

Prihodi od poreza na promet nekretnina ostvareni su 45% više od planiranog. Planiran je bio prihod od 1.720.000 kn, a ostvareno je 2.498.196 kn. Razlog odstupanja stoji u tome što evidenciju razreza svih poreza vodi Porezna uprava koja Općini niti na pisani zahtjev ne dostavlja podatke o zaduženjima te se ne može realno procijeniti potraživanje po ovoj osnovi.

AOP 045

Prihodi od pomoći ostvarili su se svega 60% od plana. Glavni razlog ovome je što smo planirana sredstva iz Županijskog proračuna ostvarili ispod planiranog, kao i prihod temeljem prijenosa od EU sredstava preko LAG-a Adrion za obnovu fasade NK Orkan koji u 2018. godini nije ostvaren.

AOP 105

Prihod po posebnim propisima je ostvaren 33% iznad plana zahvaljujući prihodu od komunalnog doprinosa koji se ostvario cca 400.000 kn više od planiranog, ali i prihodu koji je svrstan u ostale nespomenute prihode, a odnosi se na prihod koji smo dobili kao pravni nasljednici beskućnika s našeg područja u iznosu od cca 240.000 kn.

Rashodi redovnog funkcioniranja su se tijekom 2018. uglavnom ostvarivali prema planu i nije bilo većih odstupanja u odnosu na plan. Značajnija odstupanja su se javila na:

AOP 176

Razne usluge tekućeg i investicijskog održavanja građevinskih objekata, nerazvrstanih cesta, plaža, šetnica, trgova i nogostupa, javne rasvjete i sl. su se ostvarile 70% od planiranog. Razlozi velikim dijelom leže u neriješenim pitanjima vlasništva, ali i organizacije na terenu pa su neki planirani, a neizvršeni radovi prebačeni proračunom za 2019. godinu.

AOP 178

Komunalne usluge su ostvarene ispod planiranog jer se planirana rekonstrukcija sustava odvodnje u nerazvrstanim cestama nije odvijala kako je planirano, jednako kao i

AOP 181, odnosno, troškovi za legalizaciju nerazvrstanih cesta.

AOP 341

Kapitalni rashodi su se ostvarili svega 49% od planiranih. Veliko odstupanje je bilo kod prostorno planske dokumentacije i dokumentacije maritimnog uređenja. Najveće odstupanje je ipak kod planiranih sredstava za izgradnju Vatrogasnog doma jer je čitav postupak javne nabave trajao malo duže pa je izgradnja kasno počela te se u ovu svrhu potrošilo svega 617.735 kn iako je bilo planirano 2.000.000 kn. Također su se i ispod plana ostvarili rashodi za izgradnju nove javne rasvjete.

OBRAZAC BILANCA

Sve promjene na stavkama Bilance nastale su kao rezultat redovnih transakcija.

Tijekom 2018. godine Općina Dugi Rat je sklopila višegodišnje ugovore.

POPIS VIŠEGODIŠNJIH UGOVORA:

NAZIV UGOV. IZNOS ODRAĐENO 2018. UGOV. RADOVI

GRAĐENJE SPLIT 3.980.162,81 kn 589.665,00 kn Vatrogasni dom

POINT SPLIT 1.294.145,00 kn 149.981,25 kn Nogostup Duće

SUDSKI SPOROVI SA POTENCIJALNOM FINANCIJSKOM OBVEZOM U TIJEKU:

* ANĐELKA KAPURALIĆ traži naknadu na ime utrošenih sredstava na dijelu plaže u iznosu od 238.125 kn
* EUROHERC traži naknadu za isplaćenu štetu u iznosu od 62.720 kn
* HRVATSKE CESTE traže povrat uplaćenog komunalnom doprinosa u iznosu od 3.321.175 kn.

Općina Dugi Rat ima jednog korisnika Proračuna, Dječji vrtić Dugi Rat. Za plaće uposlenih, održavanje objekta i zakupninu te za završno uređenje još jednog objekta u 2018. godini u Općinskom proračunu se iz općih općinskih prihoda izdvojilo 2.647.082 kn.

Dugi Rat, 12. 02. 2018.